UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Loomingu Raadio: kirjanduse ja elu põimpunktid, detsember 2022
#000003
Klassikaraadio ja ajakiri Looming valmistuvad väljaande kevadiseks juubelitähtpäevaks. Saatesari kirjanduse ja elu põimpunktidest on eetris pühapäeval 25. detsembril kell 13.
#000004
Eesti Kirjanike Liidu ajakiri Looming saab tuleval aastal 100-aastaseks ning piduliku tärmini puhul ilmub kord kuus Klassikaraadio eetrisse "Loomingu Raadio". Ajakirja uue numbri ilmudes astume dialoogi ajakirja autoritega, kuulame nende mõtisklusi kirjanduse ja elu põimpunktidest ning teeme ruumi ka loomingule endale.
#000005
"Loomingu Raadio" teises saates on vaatluse all Loomingu detsembrinumber, mida tutvustab Loomingus juba pea neli aastakümmet töötanud kirjandusteadlane Toomas Haug. "Kirjanduslugu on ju mõnes mõttes nukker asi – see on tegelikult üks suur unustus," nendib Haug. "Aga alati on võimalik seda unustust kuidagi äratada, minna seikluslikult sinna unustusse, vaadata, mis seal on. Eesti kirjandus on juba piisavalt rikas, sealt on alati võimalik midagi leida, kui otsida. Ja vahel see otsitav otsib sind ennast üles, mõnes vestluses, mõnes ootamatus mõttekäigus."
#000006
Brigitta Davidjants on muusikateadlane ja muusik, näiteks kaastegev ansamblis Hunt. Tema neli juttu detsembrikuu Loomingus on nõtke sulega kirjapandud mälupildid lapsepõlvest – neis juttudes on olulisel kohal 1990ndate trööstitu Tallinn ning fantoomina aimatav kauge kadunud Armeenia; kummalised armeenia mehed ilmuvad ja kaovad, nätsuputkad plahvatavad. "Ma väga kaua jälestasin seda aega, mulle tundus 90ndad väga vastik aeg," ütleb Davidjants. "Mulle ei meeldi selle romantiseerimine. Aga võib-olla kirjutamine võimaldas mul selle ajaga rahu teha, kuidagi leppida, mõista, et see on osa meie ajaloost, seal on ka oma ilu. Ja seal oli tegelikult palju ilu, sain ma aru."
#000008
"Loomingu Raadio" on eetris pühapäeval, 25. detsembril kell 13.
#000010
Kuula ka teisi saateid: 
#000011
25.12.2022 13:05Loomingu Raadio: kirjanduse ja elu põimpunktid, detsember 2022
#000012
Alates 02.04.2020 kuvab ERR kommenteerija täisnime.
#000013
Eesti Kirjanike Liidu ajakiri "Looming" tähistab peatselt oma sajandat juubelit. "Loomingu raadio" kasutab sel puhul võimalust korra kuus ilmuvat ajakirja lähemalt tutvustada, osasid teemasid pisut rohkem paotada ning ajakirjaveergudel avaldatud autoritega vahelduseks kõneleda – loomingust, seda ümbritsevast ajast ja veel ühest-teisest, mis vestlustes sünnib.Saadet teevad koostöös "Loomingu" toimetusega Maria Lee ja Lauri Kaldoja.
#000014
Rahu, ainult rahu: Kirke Kangro sõnul kasvatab kunst ühisolemise harmooniat
#000018
Kontserdisaalis: ERSO kutsub raadiokuulajad taas kümblema audiospaas
#000020
Jaanuari laupäevadel tulevad eetrisse sarja "Raaga aeg" uued osad
#000022
Rostrum esitleb värskeid muusikateoseid ja uusi nimesid
#000023
Klikk-klikk! Klassikaraadio koduleheküljelt kuulajate lemmiksaated 2022
#000024